Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 130

11. évfolyam Célok és feladatok Minden tapasztalatszerzés és gondolkodás végsõ soron az ember önmegértésének elmélyítését szolgálja. Az etika oktatásának alapvetõ célja, hogy fogalmi kereteket nyújtson az ember sajátos léthelyzetének és az emberi együttélés alapelveinek értelmezéséhez. Bemutatja az emberi kapcsolatok világát és tudatosítja azokat az értékdilemmákat, melyek a tetteiért felelõs lény, az ember sorsától elválaszthatatlanok. Megismertet a helyes magatartás és a jó döntés vezérelveirõl, az erények mibenlétérõl folyó – civilizációnk történetével egyidõs – disputában kiérlelt fõbb álláspontokkal, értékelvekkel és érvelési módokkal. Fejlesztési követelmények Az erkölcsi érzék kimûvelése a saját magunk és a mások sorsáért viselt felelõsség tudatosítása, a választási helyzetek elemzése és az etika alapfogalmainak elsajátítása révén. Az önálló tájékozódáshoz és a tudatos életvezetéshez szükséges jellemvonások, készségek és ismeretek fejlesztése. Elemi szintû jártasság elsajátítása az etikai gondolkodás alapkérdéseiben, fejlõdésének fõbb állomásait és a legfontosabb etikai érvelési módokat illetõen. Az etikai álláspontok megvitatásának képessége, a saját meggyõzõdés kommunikálásához és a mások meggyõzõdésének megértéséhez, tiszteletéhez szükséges intellektuális képességek kife jlesztése. A civilizációnkban általánosan elfogadott etikai és életvezetési normák értelmének sokoldalú megvilágítása. Belépõ tevékenységformák Mindennapos élethelyzetek, döntési szituációk elemzése. Feladatok, példák az erkölcsi dilemmák felismerésének és értelmezésének gyakoroltatására. Az irodalmi, történelmi stb. tanulmányok során megismert esetek feldolgozása etikai tartalmuk szerint. Szövegelemzés. Irányított viták, szerepjátékok. Témakörök Tartalmak Az erkölcsi lény A társas lény (csoport és egyén); a tudatos viselkedés eredendõ szociális jellege. Én és te. A másik szerepe az öntudatos én kialakulásában. Az öntudat reflexivitása és nyitottsága. Önazonosság és önmegvalósítás a társas kapcsolatokban. Autonómia és egymásra utaltság. Normakövetés, szokáserkölcs, az individuális etika kialakulása. Az emberi kapcsolatok erkölcsi vonatkozásai: részvét, hûség, kölcsönösség, szeretet. Az ember méltósága. Az erkölcsi cselekedet A szabadság értelmezés különféle bölcseleti iskolák felfogása szerint. A választás szabadsága és az ember felelõssége. A tetteinkért viselt felelõsség és a mások sorsáért ránk háruló felelõsség összefüggése.. Szándék és következmény. Törvény és lelkiismeret. A szenvedés tapasztalata és magyarázatai. Az ember bûnössége és jóravalósága a keresztény hagyományban. Jó és rossz megkülönböztetésének képessége. Az erkölcsi törvénykezés egyetemességigénye és a lehetséges jó életformák sokfélesége. Materiális és formális etikák. Az etika megalapozása A tekintélyelvû, természetjogi (teleologikus), kötelesség-, utilitárius, felelõsség- és konszenzusetikák érvelési módjának alapjai és összefüggése, az etikai gondolkodás történetébõl vett klasszikus példák alapján. Az erények és a jellem A jellem és az illem. Képességek és erények. Törekvés a jóra (a jó akarat). Önnevelés, önfegyelem. Erkölcsi alapértékek az európai civilizációban: a személyiség integritása, kényszermentesség, kölcsönösség, méltányosság, részvét, tisztelet, odaadás, a szenvedésokozás tilalma. Az alapvetõ erények. A szeretet forrásai és nemei. Személy és erkölcs Életcélok és szükségletek. A jólét fogalma. Az élet minõsége. A személyes kapcsolatok erkölcsi dilemmái. Családi kapcsolatok, házasélet, nemi erkölcs. Barátság, részvét, segítség. Munkaerkölcs. Etikus fogyasztás. Példakövetés, példaképek. Társadalom és erkölcs Etikai közösség és társadalom. Erkölcs és jog eltérõ illetékessége. Személyes elkötelezettség és tolerancia. Hazaszeretet. A társadalmi identitás szerkezete. Erkölcs és politika. Törvénytisztelet és a polgári engedetlenség iránti kötelesség. Társadalmi szolidaritás, társadalmi igazságosság. Etika és gazdaság. Vallás és erkölcs A kereszténység erkölcsi tanításának lényege. Az ó- és újszövetségi etika összefüggése. Az ember léthelyzete és felelõssége a keresztény egyházak és más világvallások felfogása szerint. A keresztény erkölcsi felfogás hatása az európai civilizáció fejlõdésére. Valláserkölcs és világi etika viszonya. Az etika transzcendens megalapozásának igénye. Korunk erkölcsi kihívásai A tudományos-technológiai fejlõdés etikai dilemmái. A géntechnológiai, a születésszabályozás, a népességrobbanás, a modern orvoslás, az öregedés és az emberhez méltó halál erkölcsi kérdései. A jövõ nemzedékekkel, más lényekkel, illetve az élõvilág rendjének és sokféleségének megõrzésével kapcsolatos kötelességeink természete. Vita az állatok jogairól. A továbbhaladás feltételei A tanuló ismerje az etika alapfogalmainak jelentését. Tanulja meg felismerni az erkölcsi értékek konfliktusát mindennapos élethelyzetekben. Tudjon érvelni saját etikai meggyõzõdése mellett. Értse és értelmezze felelõsségét a maga és a mások sorsáért, a földi élõvilág jövõjéért. ELSÕ IDEGEN NYELV 9–12. évfolyam Célok és feladatok A 9. évfolyamos diákok legalább öt éve tanulják a célnyelvet. Ez idõ alatt megismerkedtek az idegen nyelvi foglalkozások feladat- és szövegtípusaival, szókincsük bõvült, megértik a tanár célnyelvi óravezetését, önbizalmuk lehetõvé teszi számukra, hogy az órai munkában egyénileg, párban vagy csoportban eredményesen vegyenek részt, órán kívüli feladataikat önállóan megoldják. Önértékelésük fejlett és reális: ismerik erõs és gyenge pontjaikat. Továbbra is fontos motivációjuk fenntartása és további fejlesztése. Cél, hogy a 10. évfolyam végére minden diák eljusson az A2 szintre, melyen számára ismert témakörökben, életszerû helyzetekben képes információt kérni és kapni. Megérti a hosszabb terjedelmû, autentikus hallott vagy olvasott szöveg lényegét, abból ki tudja szûrni a lényeges információt. Képes több mondatból álló szöveget szóban és írásban létrehozni. Szókincse elég fejlett ahhoz, hogy az ismert témakörökhöz kapcsolódó témákról szóban és írásban információt tudjon cserélni. A 12. évfolyam végére minden diáknak B1 szintû nyelvtudást kell szereznie, az elõzõ szintnél fejlettebb szókinccsel, szélesebb skálán mozgó, de ismert témákról kell tudnia szóban és írásban információt cserélnie, hosszabb szövegeket megértenie és létrehoznia. Továbbra is lényeges, hogy az idegen nyelvû tananyag felölelje a más tantárgyaknál tanult tartalmakat, de ezeken az évfolyamokon a diákok nyelvi szintje már új tananyag feldolgozását is lehetõvé teszi. Fontos, hogy az elõzõ évekhez hasonlóan segítsék a nyelvtanulást az önálló olvasás és az osztálytermen kívüli nyelvi hatások. Ebben az életkorban a diákokat segítheti a szabályszerûségek felismerése és azok alkalmazása, de a hangsúly továbbra is a jelentésen, a kontextuson és a kommunikáción van. Ezeken az évfolyamokon kell egyensúlyt teremteni a folyamatos beszéd és a nyelvhelyesség között. A 12. év végére a diákoknak el kell sajátítaniuk az önálló nyelvfejlesztéshez elengedhetetlen nyelvtanulási stratégiák hatékony alkalmazását. Fejlesztési követelmények A tanuló ismert témakörben, szóban és írásban tud információt cserélni, hallott és olvasott szöveget megérteni és létrehozni. Nyelvtudását önállóan szinten tartja, illetve szakmai érdeklõdésének megfelelõen továbbfejleszti. Nyelvtudása segítségével képes képet alkotni más országok népeirõl és kultúrájáról. Témalista (ajánlás) – Ember és társadalom: hátrányos helyzetû és elesett emberek segítése. – Tágabb környezetünk: a lakóhely; a nagyvárosi élet jellemzõi. – Természeti környezetünk: környezetszennyezés és környezetvédelem. – Az iskola világa: egy célnyelvi iskola összehasonlítása az itthonival. – Egészség és betegség: hagyományos gyógykezelés és természetgyógyászat; egészséges életmód. – Étkezés: a helyes és helytelen táplálkozás; éttermek és gyorséttermek. – Utazás: nyaralás itthon és külföldön. – Szabadidõ, szórakozás: sport; kulturális események; a színház és a mozi világa; a modern és a klasszikus zene; az internet világa. – A munka világa: munkavállalás nyáron; pályaválasztás. – Országismeret: találkozások a célország(ok) kultúrájával; tájékozódás a célország(ok) életérõl. – Tudományos és technikai mûveltség: a tudomány és technikai eszközök szerepe mindennapjainkban.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes